burde man vel kunne vente at finde en Del af Faunaen ufor- 

 andret, men Menneskenes Indgriben har været saa stærk, saa 

 store Dele af Fugleverdenen har maattet vige. En moderne Skov 

 er jo ikke morsom i ornithologisk Henseende: høje, lige Stam- 

 mer, veldyrkede og velplejede, hvor ingen gamle eller syge Træer 

 taales, hvor ingen videre Underskov findes. Det gaar haardt ud 

 over de Fugle, der skal have deres Reder i Træhuller; man saa 

 enkelte Steder, hvor der voksede ikke forstmæssigt behandlede, 

 ældre Træer, f. Eks. i den østlige Del af Sofiendals Hestehave, 

 hvor mange Fugle der her fandt sig Redeplads i Træhullerne. 

 Var saaledes Skoven i sig selv ikke gunstig for en stor Del Arter, 

 saa gjorde direkte Forfølgelse, at forskellige Arter fuldstændig 

 var borte. Med Undtagelse af Skovduer og nogle Alliker var 

 der i Virkeligheden ikke en større Fugl, som fik Lov til at leve 

 i Skoven. Rovfugle af enhver Art, Krager, Skovskader o. s. v., 

 alt blev uden Skaansel udryddet af Hensyn til Fasanerne. En 

 eneste Gang har jeg fundet en Musvaagerede, og et enkelt Krage- 

 par slap igennem Forfølgelsen, men det var alt, saa for alle 

 større Fugles Vedkommende herskede Øde i Skovene. Man bliver 

 undertiden trøstet med, at naar Rovfuglene udryddes, saa bliver 

 der saa mange flere Smaafugle; jeg tør ikke sige noget bestemt 

 herom, men jeg tror ikke, det passer. Smaafugle kan man over 

 alt faa saa mange af, det skal være, hvor Betingelserne for deres 

 Ynglen er gunstig, og de i Skoven ynglende Arter udgør kun en 

 meget ringe Del af Rovfuglenes Føde. Et enkelt Sted i denne Egn 

 fortjener at nævnes, fordi det ved sin Beliggenhed frembød sær- 

 ligt gunstige Betingelser, og det meget ofte nævnes i det følgende; 

 det er Sofiendals Mose. Det var en, tildels rørbevokset, lille Sø, 

 hvis Vandstand var meget vekslende, og i de senere Aar er gaaet 

 stærkt tilbage; selve Søen, der paa de 3 Sider omgaves af Eng- 

 strækninger, var ialt ca. 8 ha (15 Tdr. Land); den fjerde Side 

 grændsede op til en lille Skovstrækning, der var skilt fra den 

 øvrige Del af Sofiendals Hestehave ved Jernbanelinien. I denne 

 Mose fandtes et rigt Liv baade af ynglende og trækkende Svøm- 

 mefugle, men det var ogsaa den eneste lille Sø i vid Omkreds. 

 3. Tre til fire km Sydøst for Haslev ligger Søkomplekset 

 imellem Bregentved og Gisselfeld, bestaaende af de større Søer, 

 Søtorup og Ulse Sø, henholdsvis ca. 100 og 70 ha, de mindre 

 Ejlemade og Nielstrup Sø, samt Smaasøerne omkring selve 

 Bregentved. Unægtelig bidrog disse Søer i ikke ringe Grad til 



